Συντεταγμένες: 53°13′8″N 6°34′3″E﻿ / ﻿53.21889°N 6.56750°E﻿ / 53.21889; 6.56750

Το **Χρόνινγκεν** (ολλανδικά: *Groningen*) είναι δήμος και πόλη στα βόρεια της Ολλανδίας και πρωτεύουσα της ομώνυμης επαρχίας. Ο πληθυσμός της πόλης είναι 200.336 κάτοικοι σύμφωνα με τον ΟΗΕ το 2015. Η πόλη θεωρείται η πλέον σημαντική στις βόρειες επαρχίες της Ολλανδίας. Ανεπίσημα το Χρόνιγκεν είναι γνωστό και ως *Σταντ* (Πόλη) και *Χροτ Λάουχ* (Μεγάλο Χωριό). Οι κάτοικοι της πόλης του Χρόνινγκεν είναι γνωστοί ως *Στάντγερς*.

Η πόλη του Χρόνινγκεν
---------------------

Το Χρόνινγκερ Μουζέουμ (Μουσείο του Χρόνινγκεν)
Η πόλη είναι γνωστή για τον *Μαρτίνιτορεν* (Πύργος Μαρτίνι), τον πέμπτο ψηλότερο πύργο εκκλησίας στην Ολλανδία. Ο πύργος ύψους 97 μέτρων, γνωστός στους ντόπιους ως *ντ’Όλλε Χρίζε* (*d’Olle Grieze – Ο Παλιός Γκρίζος*), ολοκληρώθηκε το 1482. Η σπείρα του έφτανε τότε τα 127 μέτρα, αλλά κάηκε το 1577. Ο σημερινός πύργος ολοκληρώθηκε το 1627. 

Το Χρόνινγκεν είναι η έδρα του Πανεπιστημίου του Χρόνινγκεν και του Χάνσεχογεσχοολ του Χρόνινγκεν. Η πόλη είναι επίσης γνωστή για την μεγάλη φοιτητική της κοινότητα: περίπου 40.000 φοιτητές σε συνολικό πληθυσμό 180.000 κατοίκων. Εξαιτίας του μεγάλου αυτού αριθμού φοιτητών η πόλη διαθέτει δραστήρια νυχτερινή ζωή και πολλές πολιτιστικές δραστηριότητες. 

Η πόλη διαθέτει επίσης μεγάλη αντεργκράουντ κουλτούρα. Το Χρόνινγκεν φιλοξενεί το διεθνώς γνωστό *Βέρα*. Η τοπική σκηνή περιλαμβάνει πανκ, γκόθικ και μέταλ. 

Ο Μαρτίνιτορεν (Πύργος Μαρτίνι) που δεσπόζει στο Χρότε Μαρκτ στο κέντρο της πόλης
Ένα άλλο γνωστό μέρος του Χρόνινγκεν είναι το Χρόνινγκερ Μουζέουμ. Άνοιξε το 1994 και το κτήριο έγινε γνωστό στον κόσμο της τέχνης. Σχεδιασμένο από τους αρχιτέκτονες Φίλιπ Σταρκ, Αλλεσάντρο Μεντίνι και Κόοπ Χίμελμπλαου, το μουσείο είναι κτισμένο σε σχήμα πλοίου. Είναι χτισμένο σαν να πλέει στο νερό με ένα πολύ μοντέρνο, φουτουριστικό και πολύχρωμο στύλ. Φιλοξενεί διάφορες εκθέσεις τοπικών, εθνικών και διεθνών έργων τέχνης, κυρίως μοντέρνων. 

Το δημόσιο πάρκο Νόορντερπλαντσουν στα βόρεια του κέντρου της πόλης είναι δημοφιλές μέρος αναψυχής και αθλημάτων, ενώ ετησίως λαμβάνει χώρα εκεί το φεστιβάλ Νόορντερζον.

Το 2006 το Χρόνινγκεν ψηφίστηκε ως "de beste binnenstad" (το καλύτερο κέντρο πόλης) της Ολλανδίας.

Πολιτική
--------

Το συμβούλιο της πόλης διαθέτει 39 μέλη. Τα αριστερά κόμματα *PvdA* και *ΧρουνΛίνκς* (*GroenLinks*) είναι τα μεγαλύτερα. Μετά τις εκλογές του 2002, σχημάτισαν συνασπισμό με τα *CDA* και *VVD*. Δήμαρχος της πόλης από το 1998 εως το 2005 ήταν ο Ζακ Βαλλάχε. Ως αποτέλεσμα των εκλογών του 2006, τρία αριστερά κόμματα (PvdA, GroenLinks και SP) αποφάσισαν να σχηματίσουν ένα νέο συνασπισμό, ο οποίος ορίστηκε στις 26 Απριλίου 2006.

Βιομηχανία
----------

Το Χρόνινγκεν διαθέτει δύο εργοστάσια ζάχαρης που λειτουργούνται από την *CSM* και την *Suikerunie*. Την περίοδο 2005 προβλεπόταν να παράγουν συνολικά 600.000 τόνους ζάχαρης.

Μεταφορές
---------

Η πόλη διαθέτει σιδηροδρομικό, λεωφορειακό και οδικό δίκτυο για εσωτερική εξυπηρέτηση και σύνδεση με γειτονικές περιοχές και τη Γερμανία. 

Επίσης στο Έελντε έχει την έδρα του το Αεροδρόμιο Έελντε του Χρόνινγκεν.

Ποδοσφαιρικό στάδιο
-------------------

Το ποδοσφαιρικό στάδιο του Χρόνινγκεν ονομάζεται Στάδιο Γιούρομποργκ. Έχει χωρητικότητα 22.550 θέσεων και είναι η έδρα της τοπικής ομάδας, Χρόνινγκεν ΦΚ.

Σημειώσεις
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 1281. Ανακτήθηκε στις 6  Αυγούστου 2018.
2. ↑  «Woonplaatsen in Nederland 2021». Ανακτήθηκε στις 14  Ιουνίου 2022.
3. ↑  gemeente.groningen.nl/organisatie/burgemeester-wethouders/burgemeester-koen-schuiling.
4. ↑  Statistics Netherlands. www.cbs.nl/nl-nl/maatwerk/2021/31/kerncijfers-wijken-en-buurten-2021.
5. ↑  Σε παλαιότερα κείμενα, στη λόγια καθαρεύουσα, αναφέρεται και ως **Γρονίγγη** (π.χ. Λωρέντης, Νικόλαος, *Νεωτάτη Διδακτικὴ Γεωγραφία. Τόμος πρῶτος* (Βιέννη, 1838), 277 — Κομμητάς, Στέφανος, *Παιδαγωγικὰ μαθήματα. Γενικὴ ἱστορία* (Πέστη, 1828), 257).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χρόνινγκεν (πόλη)** |


|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Χρόνινγκεν (πόλη)** |

* Επίσημο Website του Χρόνινγκεν
* *Χρόνινγκερ Μουζέουμ*, το Μουσείο του Χρονινγκεν
* Τουριστικές πληροφορίες
* Πανεπιστήμιο του Χρόνινγκεν
* Vera - club for the international pop underground
* Webcam

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες Ολλανδικών Επαρχιών |
| --- |
|  |
| 
**Εθνική πρωτεύουσα:** Άμστερνταμ**Έδρα της κυβέρνησης:** Χάγη |
|  |
| 
**Βόρεια Βραβάντη**: Ντεν Μπος  · **Βόρεια Ολλανδία**: Χάαρλεμ  · **Ζηλανδία**: Μίντελμπουρχ  **Λιμβουργία**: Μάαστριχτ  · **Νότια Ολλανδία**: Χάγη  · **Ντρέντε**: Άσσεν  **Οφεράισσελ**: Ζβόλε  · **Ουτρέχτη**: Ουτρέχτη  · **Φλέβολαντ**: Λέλυσταντ  **Φρίσλαντ**: Λέουαρντεν  · **Χέλντερλαντ**: Άρνεμ  ·  **Χρόνινγκεν**:  Χρόνινγκεν |
|  |
| 
Δείτε επίσης: Επαρχίες της Ολλανδίας, |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127790264
* LCCN: n79081849
* ISNI: 0000 0001 0658 9539
* GND: 4094052-4
* SUDOC: 026384639
* BNF: cb118642384 (data)
* HDS: 005162
* NKC: ge134190

 |

 |